CELEX: 62020TB0163
Language: mt
Date: 2020-05-25 00:00:00
Title: Kawżi T-163/20 R u T-163/20 R II: Digriet tal-President tal-Qorti Ġenerali tal-25 ta’ Mejju 2020 – Isopix vs Il-Parlament (“Miżuri provviżorji – Kuntratti pubbliċi ta’ servizzi – Provvista ta’ servizzi fotografiċi – Talba għal sospensjoni tal-eżekuzzjoni – Inammissibbiltà manifesta parzjali tar-rikors prinċipali – Inammissibbiltà – Urġenza – Fumus boni juris – Ibbilanċjar tal-interessi”)

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/15
            
         
      Digriet tal-President tal-Qorti Ġenerali tal-25 ta’ Mejju 2020 – Isopix vs Il-Parlament
      (Kawżi T-163/20 R u T-163/20 R II)
      (“Miżuri provviżorji - Kuntratti pubbliċi ta’ servizzi - Provvista ta’ servizzi fotografiċi - Talba għal sospensjoni tal-eżekuzzjoni - Inammissibbiltà manifesta parzjali tar-rikors prinċipali - Inammissibbiltà - Urġenza - Fumus boni juris - Ibbilanċjar tal-interessi”)
      (2020/C 247/23)
      Lingwa tal-kawża: il-Franċiż
      
         Partijiet
      
      
         Rikorrenti: Isopix SA (Ixelles, il-Belgju) (rappreżentanti: P. Van den Bulck u J. Fahner, avukati)
      
         Konvenut: Il-Parlament Ewropew (rappreżentanti: K. Wójcik u E. Taneva, aġenti)
      
         Suġġett
      
      Talbiet ibbażati fuq l-Artikoli 278 u 279 TFUE u intiżi, fil-Kawża T-163/20 R, għas-sospensjoni tal-eżekuzzjoni tal-att tal-Parlament tal-24 ta’ Marzu 2020 li jinforma lir-rikorrenti li l-offerta tagħha għall-kuntratt pubbliku COMM/DG/AWD/2019/854 ma ntlaqgħetx u li l-kuntratt ingħata lil offerent ieħor kif ukoll sabiex il-Qorti Ġenerali tordona lill-Parlament li jipproduċi r-rapport tal-analiżi tal-offerti u, fil-Kawża T-163/20 R II, għas-sospensjoni tal-eżekuzzjoni tal-att tal-Parlament tas-17 ta’ April 2020 li tinformaha li l-offerta tagħha għall-kuntratt pubbliku COMM/DG/AWD/2019/854 ġiet miċħuda peress li ma kinitx tissodisfa l-kriterji ta’ selezzjoni fir-rigward tal-kapaċità finanzjarja u ekonomika.
      
         Dispożittiv
      
      
                  1)
               
               
                  Hija sospiża l-eżekuzzjoni tad-deċiżjoni tal-Parlament Ewropea tal-24 ta’ Marzu 2020 li tinforma lil Isopix SA li l-offerta tagħha għall-kuntratt pubbliku COMM/DG/AWD/2019/854 ma ntlaqgħetx u li l-kuntratt ingħata lil offerent ieħor.
               
            
                  2)
               
               
                  Il-Parlament huwa ordnat jikkommunika lil Isopix ir-rapport tal-analiżi tal-offerti fil-verżjoni mhux kunfidenzjali tiegħu.
               
            
                  3)
               
               
                  It-talba għal miżuri provviżorji fil-Kawża T-163/20 R II hija miċħuda bħala inammissibbli.
               
            
                  4)
               
               
                  Id-digrieti tat-3 ta’ April 2020, Isopix vs Il-Parlament (T-163/20 R), u tat-22 ta’ April 2020, Isopix vs Il-Parlament (T-163/20 R II), huma mħassra.
               
            
                  5)
               
               
                  L-ispejjeż huma rriżervati.